ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
14 ส.ค. 2558

สรุปภาวะตลาดภาคเช้า : SET แกว่งแคบพาจะหลับ – SET แกว่งแคบๆ โดยเลี้ยงตัวไม่ให้ต่ำกว่าบริเวณ 1400 จุด หลังเมื่อบ่ายวานฟื้นตัวขึ้นมาจากคลายกังวลเรื่องการอ่อนค่าของเงินหยวน ส่วนเช้านี้ดูเงียบๆ ไม่มีปัจจัยกำหนดทิศทางตลาด เช่นเดียวกับตลาดในภูมิภาค ซึ่งแกว่งตัวในกรอบแคบๆ เช่นเดียวกัน ทั้งนี้ SET ปิดภาคเช้าที่ระดับ 1406.36 จุด +2.21 จุด ด้วยมูลค่าซื้อขายเบาบาง โดยลดลงเหลือเพียง 1.7 หมื่นลบ. กลุ่มหลักแบงก์ปิดบวกเล็กน้อย +0.6% ส่วนพลังงานปิดลบ -0.5% และ ICT ทรงๆ
กลยุทธ์ที่แนะนำ :ช่วงบ่าย: คาดแนวต้านระยะสั้นบริเวณ 1410-1415 จุด ยังผ่านยาก ซึ่งพอดีกับแนวต้านเส้นค่าเฉลี่ย ซึ่งทำหน้าที่กดดันการฟื้นตัวของ SET มาโดยตลอด รวมถึงจะเท่ากับ SET ขึ้นมาปิด Gap แล้วบริเวณ 1408 จุดเช่นเดียวกัน นอกจากนี้ ยังมีประเด็นสำคัญจันทร์หน้า สำหรับ GDP ไทย ใน Q2/58 ซึ่งยังไม่มีสัญญาณฟื้นตัวของเศรษฐกิจ ดังนั้นหากยิ่งออกมาต่ำกว่าคาด จะเป็นปัจจัยกดดัน SET ได้ต่อ กลยุทธ์ การเก็งกำไร เหมาะกับผู้รับความเสี่ยงได้สูง ส่วนนักลงทุน รอก่อน ทั้งนี้ หุ้นแนะนำตามสัญญาณเทคนิค ได้แก่ AQ (รับ 0.45 ต้าน 0.50 Cut 0.43) และ SVOA (รับ 1.74 ต้าน 1.88 Cut 1.68)